title: Padomes Lēmums (ES) 2018/1536 (2018. gada 9. oktobris) par nostāju, kas Eiropas Savienības vārdā ir jāieņem Publiskā iepirkuma komitejā par Austrālijas pievienošanos Pārskatītajam nolīgumam par publisko iepirkumu

text:
                  15.10.2018

                  LV

                  Eiropas Savienības Oficiālais Vēstnesis

                  L 257/26

         PADOMES LĒMUMS (ES) 2018/1536
         (2018. gada 9. oktobris)
         par nostāju, kas Eiropas Savienības vārdā ir jāieņem Publiskā iepirkuma komitejā par Austrālijas pievienošanos Pārskatītajam nolīgumam par publisko iepirkumu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     2015. gada 2. jūnijā Austrālija ir iesniegusi pieteikumu uz pievienošanos Pārskatītajam nolīgumam par publisko iepirkumu (“Pārskatītais GPA”).

                     (2)

                     Austrālijas saistības attiecībā uz aptvērumu ir noteiktas tās galīgajā piedāvājumā, kas 2018. gada 7. martā iesniegts Pārskatītā GPA Pusēm (turpmāk “Puses”).

                     (3)

                     Lai arī Austrālijas piedāvājums ir plašs, tas nenodrošina pilnīgu aptvērumu. Tādējādi ir lietderīgi Savienības aptvērumā ieviest konkrētus izņēmumus attiecībā uz Austrāliju. Minētie šā lēmuma pielikumā dotie specifiskie izņēmumi kļūs par to noteikumu daļu, kas attiecas uz Austrālijas pievienošanos Pārskatītajam GPA, un tie tiks atspoguļoti Publiskā iepirkuma komitejas lēmumā (“GPA komiteja”) par Austrālijas pievienošanos.

                     (4)

                     Paredzams, ka Austrālijas pievienošanās Pārskatītajam GPA pozitīvi stimulēs publiskā iepirkuma tirgu turpmāku atvēršanu starptautiskajā līmenī.

                     (5)

                     Pārskatītā GPA XXII panta 2. punktā paredzēts, ka jebkurš PTO loceklis var pievienoties Pārskatītajam GPA, ievērojot noteikumus, kuri jāsaskaņo starp konkrēto dalībvalsti un Pusēm, šādus noteikumus izklāstot GPA Komitejas lēmumā.

                     (6)

                     Tāpēc ir lietderīgi noteikt nostāju, kas Savienības vārdā ir jāieņem GPA komitejā saistībā ar Austrālijas pievienošanos,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā ir jāieņem Publiskā iepirkuma komitejā, ir apstiprināt Austrālijas pievienošanos Pārskatītajam nolīgumam par publisko iepirkumu, ievērojot noteiktus pievienošanās noteikumus, kas izklāstīti šā lēmuma pielikumā.

            2. pants
            Šis lēmums stājas spēkā tā pieņemšanas dienā.

            Luksemburgā, 2018. gada 9. oktobrī

                  Padomes vārdā –

                  priekšsēdētāja

               E. KÖSTINGER

            Pielikums

               ES NOTEIKUMI PAR AUSTRĀLIJAS PIEVIENOŠANOS GPA

            Ar Austrālijas pievienošanos Nolīgumam par publisko iepirkumu:

                        —

                        I papildinājuma “Eiropas Savienības turpmākās saistības” 1. pielikuma 2. sadaļas 3. punktu (“ES dalībvalstu centrālās pārvaldes līgumslēdzējas iestādes”) lasīt šādi:

                                       “3.

                                       attiecībā uz precēm, pakalpojumiem, piegādātājiem un pakalpojumu sniedzējiem no Amerikas Savienotajām Valstīm, Kanādas, Japānas, Honkongas (Ķīnas), Singapūras, Korejas, Armēnijas, Taivānas, Penhu, Kinmenas un Macu atsevišķajām muitas teritorijām, Jaunzēlandes un Austrālijas iepirkums, ko veic centrālās pārvaldes līgumslēdzējas iestādes, ja tās nav atzīmētas ar zvaigznīti.”

                        —

                        I papildinājuma “Eiropas Savienības turpmākās saistības” 1. pielikuma piezīmju 2. piezīmi groza šādi:

                                       “2.

                                       XVIII panta noteikumus nepiemēro tiem piegādātājiem un pakalpojumu sniedzējiem no Japānas, Korejas, ASV un Austrālijas, kuri piedalās konkursā par līgumslēgšanas tiesībām, ko piešķir neminēto Pušu piegādātājiem vai pakalpojumu sniedzējiem, un kuri saskaņā ar attiecīgajiem ES tiesību aktu noteikumiem ir mazie vai vidējie uzņēmumi, līdz ES atzīst, ka šīs valstis vairs neveic diskriminējošus pasākumus pret noteiktiem vietējiem mazajiem uzņēmumiem un minoritātēm piederošiem uzņēmumiem.”

                  Ar Austrālijas pievienošanos Nolīgumam par publisko iepirkumu:

                        —

                        I papildinājuma “Eiropas Savienības turpmākās saistības” 2. pielikuma piezīmju 1. piezīmei pēc g) apakšpunkta pievieno šādus apakšpunktus:

                                       “h)

                                       iepirkumu, ko reģionālās un vietējās līgumslēdzējas iestādes (NUTS 2 un NUTS 3 līmeņa un mazāku administratīvo vienību līgumslēdzējas iestādes atbilstoši Regulas (EK) Nr. 1059/2003 grozītajai redakcijai) veic saistībā ar precēm, pakalpojumiem, piegādātājiem un pakalpojumu sniedzējiem no Austrālijas;

                                       i)

                                       iepirkumu apmērā no 200 000 SDR līdz 355 000 SDR, ko veic reģionālās līgumslēdzējas iestādes, un iepirkumu apmērā no 200 000 SDR līdz 400 000 SDR, ko veic šajā pielikumā minētās struktūras, kas ir publisko tiesību subjekti, attiecībā uz precēm un pakalpojumiem piegādātājiem un pakalpojumu sniedzējiem no Austrālijas;

                                       j)

                                       iepirkumu, ko veic iepirkuma piešķīrēji, uz kuriem attiecas šis pielikums:

                                                   i)

                                                   mehāniskie transportlīdzekļi, kas aprakstīti tālāk norādītajās Kombinētās nomenklatūras (KN) nodaļās:

                                                               8702

                                                               mehāniskie transportlīdzekļi 10 vai vairāk cilvēku pārvadāšanai, ieskaitot vadītāju,

                                                               8703

                                                               automobiļi un citi mehāniskie transportlīdzekļi, kas paredzēti galvenokārt cilvēku pārvadāšanai (izņemot pozīcijā 8702 minētos transportlīdzekļus), ieskaitot autofurgonus un sacīkšu automobiļus,

                                                               8704

                                                               mehāniskie transportlīdzekļi preču pārvadāšanai,

                                                               8705

                                                               speciālie mehāniskie transportlīdzekļi, izņemot pasažieru vai kravas pārvadāšanai paredzētos (piemēram, tehniskās palīdzības automobiļi, autoceltņi, ugunsdzēsības automobiļi, autobetonmaisītāji, ielu tīrītājautomobiļi, laistītājautomobiļi, darbnīcautomobiļi, automobiļi ar rentgena iekārtām),

                                                               8711

                                                               motocikli (ieskaitot mopēdus) un motovelosipēdi, arī ar blakusvāģi, blakusvāģi,

                                                               8713

                                                               invalīdu transports (ratiņi), arī ar motoru vai cita veida piedziņas mehānismu;

                                                   ii)

                                                   mehānisko transportlīdzekļu sastāvdaļas, kas aprakstītas tālāk norādītajās Kombinētās nomenklatūras (KN) nodaļās:

                                                               8706 00

                                                               šasijas ar dzinējiem mehāniskajiem transportlīdzekļiem, kas minēti pozīcijās 8701–8705,

                                                               8707

                                                               virsbūves (ieskaitot kabīnes) mehāniskajiem transportlīdzekļiem, kas minēti pozīcijās 8701–8705,

                                                               8708

                                                               daļas un piederumi mehāniskajiem transportlīdzekļiem, kas minēti pozīcijās 8701–8705,

                                                               8714

                                                               daļas un piederumi pozīciju 8711–8713 transportlīdzekļiem,

                                                               8716

                                                               piekabes un puspiekabes; citādi transportlīdzekļi bez mehāniskās piedziņas; to daļas

                                             attiecībā uz precēm, piegādātājiem un pakalpojumu sniedzējiem no Austrālijas.”

                        —

                        I papildinājuma “Eiropas Savienības turpmākās saistības” 2. pielikuma piezīmju 2. piezīmi groza šādi:

                                       “2.

                                       XVIII panta noteikumus nepiemēro tiem piegādātājiem un pakalpojumu sniedzējiem no Japānas, Korejas, ASV un Austrālijas, kuri piedalās konkursā par līgumslēgšanas tiesībām, ko piešķir neminēto Pušu piegādātājiem vai pakalpojumu sniedzējiem, un kuri saskaņā ar attiecīgajiem ES tiesību aktu noteikumiem ir mazie vai vidējie uzņēmumi, līdz ES atzīst, ka šīs valstis vairs neveic diskriminējošus pasākumus pret noteiktiem vietējiem mazajiem uzņēmumiem un minoritātēm piederošiem uzņēmumiem.”

                  Ar Austrālijas pievienošanos Nolīgumam par publisko iepirkumu I papildinājuma “Eiropas Savienības turpmākās saistības” 3. pielikuma piezīmju 6. piezīmei pēc r) apakšpunkta pievieno šādus apakšpunktus:

                           “s)

                           iepirkumu, ko veic iepirkuma piešķīrēji, kas darbojas šādās jomās:

                           i)

                           dzeramā ūdens ražošana, pārvade vai sadale, uz ko attiecas šis pielikums;

                           ii)

                           elektroenerģijas ražošana, pārvade vai sadale, uz ko attiecas šis pielikums;

                           iii)

                           lidostu iekārtas, uz ko attiecas šis pielikums;

                           iv)

                           jūras vai iekšzemes ostu vai citas termināļu iekārtas, uz ko attiecas šis pielikums;

                           v)

                           pilsētas dzelzceļa, tramvaju, trolejbusu vai autobusu transporta pakalpojumi, uz ko attiecas šis pielikums; un

                           vi)

                           dzelzceļa transports, uz ko attiecas šis pielikums

                     saistībā ar piegādēm, pakalpojumiem, piegādātājiem un pakalpojumu sniedzējiem no Austrālijas.”


title: Padomes Lēmums (ES) 2018/1574 (2018. gada 16. oktobris), ar ko ieceļ Reģionu komitejas locekli, ko izvirzījusi Itālijas Republika

text:
                  19.10.2018

                  LV

                  Eiropas Savienības Oficiālais Vēstnesis

                  L 262/60

         PADOMES LĒMUMS (ES) 2018/1574
         (2018. gada 16. oktobris),
         ar ko ieceļ Reģionu komitejas locekli, ko izvirzījusi Itālijas Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Itālijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

                     (2)

                     Pēc Luciano D'ALFONSO kunga pilnvaru termiņa beigām ir atbrīvojusies Reģionu komitejas locekļa vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelts:

                        —

                           Giovanni LOLLI kungs, Vicepresidente della Regione Abruzzo.

            2. pants
            Šis lēmums stājas spēkā tā pieņemšanas dienā.

            Luksemburgā, 2018. gada 16. oktobrī

                  Padomes vārdā –

                  priekšsēdētājs

               G. BLÜMEL

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Padomes Lēmums (2018. gada 6. novembris), ar ko ieceļ divus Eiropas Profesionālās izglītības attīstības centra valdes locekļus no Portugāles un Bulgārijas

text:
                  8.11.2018

                  LV

                  Eiropas Savienības Oficiālais Vēstnesis

                  C 402/2

         PADOMES LĒMUMS
         (2018. gada 6. novembris),
         ar ko ieceļ divus Eiropas Profesionālās izglītības attīstības centra valdes locekļus no Portugāles un Bulgārijas
         (2018/C 402/03)
         EIROPAS SAVIENĪBAS PADOME,
         ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru (1), un jo īpaši tās 4. pantu,
         ņemot vērā savu pārstāvju kandidātu sarakstus, ko Padomei iesniegušas dalībvalstu valdības, un darba devēju organizāciju un darba ņēmēju organizāciju pārstāvju kandidātu sarakstu, ko Padomei iesniegusi Komisija,
         tā kā:

                     (1)

                     Padome ar 2018. gada 16. jūlija lēmumu (2) un saistītu labojumu (3) iecēla Eiropas Profesionālās izglītības attīstības centra valdes locekļus uz laikposmu no 2018. gada 18. septembra līdz 2021. gada 17. septembrim.

                     (2)

                     Bulgārija un Portugāle iesniedza kandidatūras valdību pārstāvju kategorijā,

               IR PIEŅĒMUSI ŠO LĒMUMU.

            1. pants
            Ar šo turpmāk minētās divas personas tiek ieceltas par Eiropas Profesionālās izglītības attīstības centra valdes locekļiem uz laikposmu, kas beidzas 2021. gada 17. septembrī:
            I.   VALDĪBAS PĀRSTĀVJI:

                        Bulgārija

                           Maria TODOROVA kundze

                        Portugāle

                           Sandra RIBEIRO kundze

            2. pants
            Locekļus, kuru kandidatūra vēl nav izvirzīta, Padome iecels vēlāk.

            3. pants
            Šis lēmums stājas spēkā tā pieņemšanas dienā.

            Briselē, 2018. gada 6. novembrī

                  Padomes vārdā –

                  priekšsēdētājs

               H. LÖGER

            (1)  OV L 39, 13.2.1975., 1. lpp.

            (2)  Padomes Lēmums (2018. gada 16. jūlijs), ar ko atjauno Eiropas Profesionālās izglītības attīstības centra valdi (2018/C 253/03) (OV C 253, 19.7.2018., 9. lpp.).

            (3)  Labojums Padomes Lēmumā (2018. gada 16. jūlijs), ar ko atjauno Eiropas Profesionālās izglītības attīstības centra valdi (OV C 325, 14.9.2018., 20. lpp.).


title: Padomes Lēmums (ES) 2018/1663 (2018. gada 6. novembris) par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā un Reinas kuģniecības centrālajā komisijā attiecībā uz iekšzemes kuģošanas profesionālo kvalifikāciju Eiropas standartu pieņemšanu

text:
                  8.11.2018

                  LV

                  Eiropas Savienības Oficiālais Vēstnesis

                  L 278/20

         PADOMES LĒMUMS (ES) 2018/1663
         (2018. gada 6. novembris)
         par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā un Reinas kuģniecības centrālajā komisijā attiecībā uz iekšzemes kuģošanas profesionālo kvalifikāciju Eiropas standartu pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Pārskatītā Konvencija par kuģošanu Reinā (“konvencija”) stājās spēkā 1967. gada 14. aprīlī.

                     (2)

                     Ievērojot konvencijas 46. pantu, Reinas kuģniecības centrālā komisija (CCNR) var pieņemt rezolūcijas, kas ir saistošas tās locekļiem.

                     (3)

                     2015. gada 3. jūnijāCCNR ietvaros tika izveidota Iekšzemes kuģošanas standartu izstrādes Eiropas komiteja (CESNI) nolūkā izstrādāt tehniskos standartus dažādām iekšzemes ūdensceļu jomām, jo īpaši attiecībā uz kuģiem, informācijas tehnoloģijām un apkalpi.

                     (4)

                        CESNI2018. gada 8. novembra sanāksmē pieņems iekšzemes kuģošanas profesionālo kvalifikāciju Eiropas standartus (“profesionālo kvalifikāciju standarti”). CCNR plenārsesijā varētu tikt pieņemta rezolūcija, ar ko minētos standartus iekļaus Noteikumos par Reinas kuģošanas personālu.

                     (5)

                     Ir lietderīgi noteikt nostāju, kas Savienības vārdā ir jāieņem CESNI un CCNR, jo profesionālo kvalifikāciju standarti būtiski ietekmēs Savienības tiesību aktu saturu, proti, Eiropas Parlamenta un Padomes Direktīvu (ES) 2017/2397 (1), un tiem būs juridisks spēks atbilstoši noteikumiem, kas reglamentē CCNR, kad tā pieņems minētos standartus.

                     (6)

                     Lai atvieglotu mobilitāti, nodrošinātu kuģošanas drošumu un nodrošinātu cilvēku dzīvības un vides aizsardzību, ir svarīgi, lai apkalpes locekļu tehniskās prasības dažādos Eiropas tiesiskajos regulējumos būtu pēc iespējas vairāk saskaņotas. Jo īpaši dalībvalstis, kas ir arī CCNR locekles, būtu jāpilnvaro atbalstīt lēmumus, ar kuriem CCNR noteikumus saskaņo ar noteikumiem, ko piemēro Savienībā.

                     (7)

                        CESNI izstrādātie profesionālo kvalifikāciju standarti paredz minimālos saskaņotos Eiropas standartus un ietver kompetenču standartus, praktisko eksāmenu standartus, veselības stāvokļa standartus un trenažieru apstiprināšanas standartus.

                     (8)

                     Direktīvas (ES) 2017/2397 32. pants paredz, ka no 2022. gada 18. janvāra ir tieši jāatsaucas uz tiem profesionālo kvalifikāciju standartiem, ko izstrādājusi CESNI. Komisija ir pilnvarota visu minēto standartu tekstu iekļaut deleģētajos aktos, izdarīt vai atjaunināt attiecīgās atsauces un noteikt piemērošanas datumu.

                     (9)

                     Savienības nostāja, rīkojoties kopīgi, būtu jāpauž tām Savienības dalībvalstīm, kas ir CESNI un CCNR locekles,

               IR PIEŅĒMUSI ŠO LĒMUMU.

            1. pants

               1.   Nostāja, kas Savienības vārdā jāieņem Iekšzemes kuģošanas standartu izstrādes Eiropas komitejā (CESNI) 2018. gada 8. novembrī, ir piekrist tam, ka tiek pieņemti iekšzemes kuģošanas profesionālo kvalifikāciju Eiropas standarti (atsauces cesni (18)_29 – cesni (18)_42).

               2.   Nostāja, kas Savienības vārdā jāieņem Reinas kuģniecības centrālās komisijas (CCNR) plenārsēdes sanāksmē, kurā tiek lemts par iekšzemes kuģošanas profesionālo kvalifikāciju Eiropas standartiem (atsauces cesni (18)_29 – cesni (18)_42), ir atbalstīt visus priekšlikumus, ar ko Noteikumu par Reinas kuģošanas personālu prasības saskaņo ar iekšzemes kuģošanas profesionālo kvalifikāciju Eiropas standartu prasībām.

            2. pants

               1.   Lēmuma 1. panta 1. punktā izklāstīto Savienības nostāju, kopīgi rīkojoties, pauž dalībvalstis, kas ir CESNI locekles.

               2.   Lēmuma 1. panta 2. punktā izklāstīto Savienības nostāju, kopīgi rīkojoties, pauž dalībvalstis, kas ir CCNR locekles.

            3. pants
            Par nenozīmīgām tehniskām izmaiņām 1. pantā izklāstītajās nostājās var vienoties bez jauna Padomes lēmuma.

            4. pants
            Šis lēmums stājas spēkā tā pieņemšanas dienā.

            Briselē, 2018. gada 6. novembrī

                  Padomes vārdā –

                  priekšsēdētājs

               H. LÖGER

            (1)  Eiropas Parlamenta un Padomes Direktīva (ES) 2017/2397 (2017. gada 12. decembris) par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK (OV L 345, 27.12.2017., 53. lpp.).


title: Padomes Lēmums (ES) 2018/1664 (2018. gada 6. novembris), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Lietuvos bankas ārējiem revidentiem

text:
                  8.11.2018

                  LV

                  Eiropas Savienības Oficiālais Vēstnesis

                  L 278/22

         PADOMES LĒMUMS (ES) 2018/1664
         (2018. gada 6. novembris),
         ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Lietuvos bankas ārējiem revidentiem
         EIROPAS SAVIENĪBAS PADOME,
         ņemot vērā Protokolu Nr. 4 par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
         ņemot vērā Eiropas Centrālās bankas Ieteikumu (2018. gada 4. oktobris) Eiropas Savienības Padomei par Lietuvos bankas ārējiem revidentiem (ECB/2018/23) (1),
         tā kā:

                     (1)

                     Eiropas Centrālās bankas (ECB) un to dalībvalstu, kuru naudas vienība ir euro, centrālo banku pārskati ir jāpārbauda ECB Padomes ieteiktiem un Eiropas Savienības Padomes apstiprinātiem neatkarīgiem ārējiem revidentiem.

                     (2)

                        Lietuvos bankas pašreizējo ārējo revidentu pilnvaru termiņš beidzās pēc 2017. finanšu gada revīzijas pabeigšanas.

                     (3)

                     Ar 2018. gada 18. maija Ieteikumu (ECB/2018/15) (2) ECB ieteica par Lietuvos bankas ārējiem revidentiem 2018.–2021. finanšu gadam iecelt UAB Deloitte Lietuva. UAB Deloitte Lietuva atteicās no iecelšanas. Tādēļ ir jāieceļ ārējie revidenti 2018.–2021. finanšu gadam.

                     (4)

                     ECB Padome ir ieteikusi par Lietuvos bankas ārējiem revidentiem 2018.–2021. finanšu gadam iecelt UAB Ernst & Young Baltic.

                     (5)

                     Tāpēc būtu attiecīgi jāgroza Padomes Lēmums 1999/70/EK (3),

               IR PIEŅĒMUSI ŠO LĒMUMU.

            1. pants
            Lēmuma 1999/70/EK 1. panta 19. punktu aizstāj ar šādu:

                  “19.   Ar šo par Lietuvos bankas ārējiem revidentiem 2018.–2021. finanšu gadam apstiprina UAB Ernst & Young Baltic.”

            2. pants
            Šis lēmums stājas spēkā tā paziņošanas dienā.

            3. pants
            Šis lēmums ir adresēts Eiropas Centrālai bankai.

            Briselē, 2018. gada 6. novembrī

                  Padomes vārdā –

                  priekšsēdētājs

               H. LÖGER

            (1)  OV C 370, 12.10.2018., 1. lpp.

            (2)  Eiropas Centrālās bankas Ieteikums (2018. gada 18. maijs) Eiropas Savienības Padomei par Lietuvos bankas ārējiem revidentiem (ECB/2018/15) (OV C 181, 28.5.2018., 1. lpp.).

            (3)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).


title: Padomes Lēmums (ES, Euratom) 2018/1665 (2018. gada 6. novembris), ar ko ieceļ Eiropas Ekonomikas un sociālo lietu komitejas locekli, ko izvirzījusi Luksemburgas Lielhercogiste

text:
                  8.11.2018

                  LV

                  Eiropas Savienības Oficiālais Vēstnesis

                  L 278/23

         PADOMES LĒMUMS (ES, Euratom) 2018/1665
         (2018. gada 6. novembris),
         ar ko ieceļ Eiropas Ekonomikas un sociālo lietu komitejas locekli, ko izvirzījusi Luksemburgas Lielhercogiste
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 302. pantu,
         ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Luksemburgas valdības priekšlikumu,
         ņemot vērā Eiropas Komisijas atzinumu,
         tā kā:

                     (1)

                     Padome 2015. gada 18. septembrī un 2015. gada 1. oktobrī pieņēma Lēmumus (ES, Euratom) 2015/1600 (1) un (ES, Euratom) 2015/1790 (2), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus.

                     (2)

                     Pēc Christophe HANSEN kunga pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 20. septembrim, Claudine OTTO kundze, Conseiller en affaires européennes, avis et affaires juridiques à la Chambre de Commerce, tiek iecelta par Eiropas Ekonomikas un sociālo lietu komitejas locekli.

            2. pants
            Šis lēmums stājas spēkā tā pieņemšanas dienā.

            Briselē, 2018. gada 6. novembrī

                  Padomes vārdā –

                  priekšsēdētājs

               H. LÖGER

            (1)  Padomes Lēmums (ES, Euratom) 2015/1600 (2015. gada 18. septembris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 248, 24.9.2015., 53. lpp.).

            (2)  Padomes Lēmums (ES, Euratom) 2015/1790 (2015. gada 1. oktobris), ar ko laikposmam no 2015. gada 21. septembra līdz 2020. gada 20. septembrim ieceļ Eiropas Ekonomikas un sociālo lietu komitejas locekļus (OV L 260, 7.10.2015., 23. lpp.).


title: Padomes Lēmums (ES) 2018/1714 (2018. gada 6. novembris) par nostāju, kas Eiropas Savienības vārdā jāieņem Apvienotajā komitejā, kura izveidota ar Pamatnolīgumu starp Eiropas Savienību un tās dalībvalstīm, no vienas puses, un Austrāliju, no otras puses, attiecībā uz Apvienotās komitejas reglamenta pieņemšanu un tās apakškomiteju un darba grupu pilnvaru pieņemšanu

text:
                  14.11.2018

                  LV

                  Eiropas Savienības Oficiālais Vēstnesis

                  L 286/22

         PADOMES LĒMUMS (ES) 2018/1714
         (2018. gada 6. novembris)
         par nostāju, kas Eiropas Savienības vārdā jāieņem Apvienotajā komitejā, kura izveidota ar Pamatnolīgumu starp Eiropas Savienību un tās dalībvalstīm, no vienas puses, un Austrāliju, no otras puses, attiecībā uz Apvienotās komitejas reglamenta pieņemšanu un tās apakškomiteju un darba grupu pilnvaru pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 212. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Pamatnolīgums starp Eiropas Savienību un tās dalībvalstīm, no vienas puses, un Austrāliju, no otras puses (1) (“nolīgums”), tika parakstīts 2017. gada 7. augustā Manilā un dažās tā daļās tiek provizoriski piemērots no 2018. gada 4. oktobra.

                     (2)

                     Ar nolīguma 56. panta 1. punktu tiek izveidota Apvienotā komiteja, starp kuras uzdevumiem ir veicināt efektīvu nolīguma īstenošanu.

                     (3)

                     Nolīguma 56. panta 4. punktā ir paredzēts, ka Apvienotajai komitejai ir jāpieņem savs reglaments un ka tā var veidot apakškomitejas un darba grupas, kas risina konkrētus jautājumus.

                     (4)

                     Apvienotās komitejas reglaments un tās apakškomiteju un darba grupu pilnvaras būtu jāpieņem pēc iespējas ātrāk, lai nodrošinātu nolīguma efektīvu īstenošanu.

                     (5)

                     Tādēļ Savienības nostājas Apvienotajā komitejā attiecībā uz Apvienotās komitejas reglamenta pieņemšanu un tās apakškomiteju un darba grupu pilnvaru pieņemšanu pamatā vajadzētu būt pievienotajiem Apvienotās komitejas lēmumu projektiem,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā ir jāieņem Apvienotās komitejas, kura izveidota, ievērojot 56. pantu Pamatnolīgumā starp Eiropas Savienību un tās dalībvalstīm, no vienas puses, un Austrāliju, no otras puses, pirmajā sanāksmē attiecībā uz Apvienotās komitejas reglamenta pieņemšanu un tās apakškomiteju un darba grupu pilnvaru pieņemšanu, pamatā ir Apvienotās komitejas lēmumu projekti, kuri pievienoti šim lēmumam.

            2. pants
            Šis lēmums stājas spēkā tā pieņemšanas dienā.

            Briselē, 2018. gada 6. novembrī

                  Padomes vārdā –

                  priekšsēdētājs

               H. LÖGER

            (1)  OV L 237, 15.9.2017., 7. lpp.

            PROJEKTS
            ES UN AUSTRĀLIJAS APVIENOTĀS KOMITEJAS LĒMUMS Nr. …/2018
            (… gada …)
            par Apvienotās komitejas reglamenta pieņemšanu
            ES UN AUSTRĀLIJAS APVIENOTĀ KOMITEJA,
            ņemot vērā Pamatnolīgumu starp Eiropas Savienību un tās dalībvalstīm, no vienas puses, un Austrāliju, no otras puses (1) (“nolīgums”), un jo īpaši tā 56. pantu,
            tā kā:

                        (1)

                        Nolīguma daļas tiek provizoriski piemērotas no 2018. gada 4. oktobra.

                        (2)

                        Saskaņā ar nolīguma 56. panta 1. punktu izveido Apvienoto komiteju, kuras sastāvā ir Pušu pārstāvji.

                        (3)

                        Saskaņā ar nolīguma 56. panta 4. punktu Apvienotajai komitejai ir jāpieņem savs reglaments,

                  IR PIEŅĒMUSI ŠO LĒMUMU.

               1. pants
               Ar šo tiek pieņemts Apvienotās komitejas reglaments, kā izklāstīts šā lēmuma pielikumā.

               2. pants
               Šis lēmums stājas spēkā tā pieņemšanas dienā.

               Parakstīts …,

                     ES un Austrālijas Apvienotās komitejas vārdā –

                     līdzpriekšsēdētāji

               (1)  OV L 237, 15.9.2017., 7. lpp.

            PIELIKUMS
            APVIENOTĀS KOMITEJAS REGLAMENTS

               1. pants
               Uzdevumi un sastāvs

                  1.   Apvienotā komiteja pilda nolīguma 56. pantā izklāstītos uzdevumus.

                  2.   Apvienotās komitejas sastāvā ietilpst Pušu pārstāvji atbilstošā līmenī.

               2. pants
               Priekšsēdētāji
               Apvienoto komiteju kopīgi vada abas Puses.

               3. pants
               Sanāksmes

                  1.   Apvienotā komiteja parasti tiekas vienu reizi gadā, ja vien Puses nenolemj citādi. Sanāksmes sasauc līdzpriekšsēdētāji, un tās pārmaiņus notiek Briselē un Kanberā datumā, kas noteikts ar savstarpēju vienošanos. Ja Puses par to savstarpēji vienojas, tad pēc vienas vai otras Puses lūguma var rīkot Apvienotās komitejas ārkārtas sanāksmes.

                  2.   Apvienotā komiteja parasti tiekas augstāko amatpersonu līmenī, bet var tikties arī ministru līmenī.

               4. pants
               Sanāksmju atklātums
               Ja vien Puses nenolemj citādi, Apvienotās komitejas sanāksmes nav atklātas.

               5. pants
               Sanāksmju dalībnieki

                  1.   Pirms katras sanāksmes līdzpriekšsēdētājus ar sekretāru starpniecību informē par to Puses delegācijas iecerēto sastāvu.

                  2.   Attiecīgā gadījumā un ar Pušu piekrišanu uz Apvienotās komitejas sanāksmēm kā novērotājus vai informācijas sniegšanai par konkrētu tematu var uzaicināt ekspertus vai pārstāvjus no citām struktūrām.

               6. pants
               Sekretāri
               Eiropas Ārējās darbības dienesta pārstāvis un Austrālijas Ārlietu un tirdzniecības ministrijas pārstāvis kopīgi veic Apvienotās komitejas sekretāru pienākumus. Visus paziņojumus līdzpriekšsēdētājiem vai no tiem nosūta sekretāriem.

               7. pants
               Sanāksmju darba kārtība

                  1.   Līdzpriekšsēdētāji sagatavo provizorisku katras sanāksmes darba kārtību. To kopā ar attiecīgajiem dokumentiem nosūta otrai Pusei ne vēlāk kā 15 dienas pirms sanāksmes.

                  2.   Provizoriskajā darba kārtībā ietver jautājumus, kas iesniegti līdzpriekšsēdētājiem ne vēlāk kā 21 dienu pirms sanāksmes.

                  3.   Katras sanāksmes sākumā Apvienotā komiteja pieņem galīgo darba kārtību. Ja Puses tā savstarpēji vienojas, darba kārtībā var iekļaut jautājumus, kas nav minēti provizoriskajā darba kārtībā.

                  4.   Ar Pušu apstiprinājumu līdzpriekšsēdētāji, ja vajadzīgs, var saīsināt 7. panta 1. un 2. punktā minētos termiņus.

               8. pants
               Protokols

                  1.   Sekretāri 30 kalendāro dienu laikā pēc sanāksmes beigām kopīgi sagatavo katras sanāksmes protokola projektu. Protokola projektu sagatavo, pamatojoties uz līdzpriekšsēdētāju kopsavilkumu par Apvienotās komitejas izdarītajiem secinājumiem.

                  2.   Abas Puses protokola projektu apstiprina 45 kalendāro dienu laikā pēc sanāksmes beigām vai līdz jebkurai citai dienai, ko Puses kopīgi apstiprinājušas. Tiklīdz ir panākta savstarpēja vienošanās par protokola projektu, līdzpriekšsēdētāji un sekretāri paraksta divus oriģināleksemplārus. Katra Puse saņem vienu oriģināleksemplāru.

               9. pants
               Lēmumi un ieteikumi

                  1.   Apvienotā komiteja var pieņemt lēmumus vai ieteikumus ar Pušu konsensu saskaņā ar nolīguma 56. panta 4. punktu.

                  2.   Apvienotā komiteja var nolemt lēmumus vai ieteikumus pieņemt rakstiskā procedūrā. Tādā gadījumā Puses savstarpēji vienojas par procedūras ilguma termiņu. Ja līdz minētā termiņa beigām neviena no Pusēm nav iebildusi pret ierosināto lēmumu vai ieteikumu, līdzpriekšsēdētāji paziņo, ka lēmums vai ieteikums ir pieņemts, savstarpēji vienojoties.

                  3.   Apvienotā komitejas lēmumu un ieteikumu nosaukums ir “Lēmums” vai “Ieteikums”, kam seko sērijas numurs, pieņemšanas datums un priekšmeta apraksts. Katrā lēmumā norāda tā spēkā stāšanās dienu.

                  4.   Apvienotās komitejas pieņemtos lēmumus un ieteikumus sagatavo divos eksemplāros, ko paraksta līdzpriekšsēdētāji.

                  5.   Katra Puse var nolemt Apvienotās komitejas lēmumus un ieteikumus publicēt savā attiecīgajā oficiālajā izdevumā.

               10. pants
               Sarakste

                  1.   Apvienotajai komitejai adresēto saraksti nosūta tās Puses sekretāram, pie kuras pieder autors, kas savukārt informē otru sekretāru.

                  2.   Sekretāri nodrošina, ka Apvienotajai komitejai adresētā sarakste tiek nosūtīta līdzpriekšsēdētājiem un attiecīgā gadījumā tiek izplatīta saskaņā ar 11. pantu.

                  3.   Saraksti no līdzpriekšsēdētājiem sekretāri nosūta Pusēm un attiecīgā gadījumā izplata saskaņā ar 11. pantu.

                  4.   Sarakste ar līdzpriekšsēdētājiem un no tiem var būt jebkādā rakstiskā veidā, tostarp pa elektronisko pastu.

               11. pants
               Dokumenti
               Ja Apvienotās komitejas apspriežu pamatā ir dokumenti, sekretāri minētos dokumentus numurē un izplata sanāksmju dalībniekiem.

               12. pants
               Izdevumi

                  1.   Katra Puse sedz visus izdevumus, kas tai radušies saistībā ar dalību Apvienotās komitejas sanāksmēs; tie ir gan personāla, ceļa un uzturēšanās izdevumi, gan izdevumi par pasta un telesakaru pakalpojumiem.

                  2.   Izdevumus saistībā ar sanāksmju organizēšanu un dokumentu pavairošanu sedz tā Puse, kas rīko sanāksmi.

               13. pants
               Reglamenta grozīšana
               Puses var savstarpēji vienoties saskaņā ar 9. pantu grozīt šo reglamentu.

               14. pants
               Apakškomitejas un darba grupas

                  1.   Apvienotā komiteja var nolemt izveidot apakškomitejas un darba grupas, kas palīdz veikt tās uzdevumus.

                  2.   Apvienotā komiteja var nolemt mainīt apakškomitejas vai darba grupas atbildības jomu vai likvidēt jebkuru tās izveidoto apakškomiteju vai darba grupu.

            PROJEKTS
            ES UN AUSTRĀLIJAS APVIENOTĀS KOMITEJAS LĒMUMS Nr. …/2018
            (… gada …)
            par tās apakškomiteju un darba grupu pilnvaru pieņemšanu
            ES UN AUSTRĀLIJAS APVIENOTĀ KOMITEJA,
            ņemot vērā Pamatnolīgumu starp Eiropas Savienību un tās dalībvalstīm, no vienas puses, un Austrāliju, no otras puses (1) (“nolīgums”), un jo īpaši tā 56. pantu, un Apvienotās komitejas reglamenta 14. pantu,
            tā kā Apvienotās komitejas reglamenta 14. panta 1. punktā ir paredzēts, ka Apvienotā komiteja var izveidot apakškomitejas un darba grupas, kas palīdz veikt tās uzdevumus,
            IR PIEŅĒMUSI ŠO LĒMUMU.

               1. pants
               Ar šo tiek pieņemtas Apvienotās komitejas apakškomiteju un darba grupu pilnvaras, kā izklāstīts šā lēmuma pielikumā.

               2. pants
               Šis lēmums stājas spēkā tā pieņemšanas dienā.

               Parakstīts …,

                     ES un Austrālijas Apvienotās komitejas vārdā –

                     līdzpriekšsēdētāji

               (1)  OV L 237, 15.9.2017., 7. lpp.

            PIELIKUMS
            APVIENOTĀS KOMITEJAS APAKŠKOMITEJU UN DARBA GRUPU PILNVARAS

               1. pants
               Apakškomitejas un darba grupas var apspriest nolīguma īstenošanu savas kompetences jomās. Tās var arī apspriest jautājumus vai konkrētus projektus, kas saistīti ar attiecīgo divpusējās sadarbības jomu.

               2. pants

                  1.   Apakškomitejas un darba grupas strādā Apvienotās komitejas pakļautībā. Tās ziņo un iesniedz savus protokolus un secinājumus līdzpriekšsēdētājiem 30 kalendāro dienu laikā pēc katras sanāksmes.

                  2.   Apakškomitejām un darba grupām nav lēmumu pieņemšanas pilnvaru, bet tās var iesniegt ieteikumus Apvienotajai komitejai.

               3. pants

                  1.   Apakškomiteju un darba grupu sastāvā ietilpst Pušu pārstāvji.

                  2.   Apakškomitejas un darba grupas var uz savām sanāksmēm uzaicināt ekspertus un uzklausīt tos par konkrētiem darba kārtības punktiem.

               4. pants
               Apakškomitejas un darba grupas vada abas Puses.

               5. pants
               Katras apakškomitejas un darba grupas sekretāru pienākumus kopīgi veic pa vienam pārstāvim no katras Puses.

               6. pants

                  1.   Apakškomitejas un darba grupas sanāk ikreiz, kad to prasa apstākļi, pēc vienas vai otras Puses rakstiska lūguma. Katru sanāksmi notur vietā un dienā, par kuru Puses savstarpēji vienojas.

                  2.   Ja viena Puse prasa sasaukt apakškomitejas vai darba grupas sanāksmi, otras Puses sekretārs sniedz atbildi 15 darbdienu laikā pēc šāda lūguma saņemšanas. Īpašas steidzamības gadījumā, Pusēm savstarpēji vienojoties, apakškomiteju un darba grupu sanāksmes var sasaukt īsākā laikā.

                  3.   Apakškomiteju un darba grupu sanāksmes kopīgi sasauc abi sekretāri.

               7. pants

                  1.   Kā viena, tā otra Puse var prasīt, lai līdzpriekšsēdētāji sanāksmes darba kārtībā iekļauj kādu jautājumu. Šādus pieprasījumus iesniedz sekretāriem vismaz 15 darbdienas un visus saistītos dokumentus – vismaz 10 darbdienas pirms sanāksmes.

                  2.   Sekretāri darba kārtības projektu Pusēm nosūta ne vēlāk kā piecas darbdienas pirms sanāksmes. Izņēmuma gadījumos Puses var īsā laikā, savstarpēji vienojoties, nolemt darba kārtībai pievienot jautājumus.

               8. pants
               Sekretāri kopīgi sagatavo katras sanāksmes protokola projektu.

               9. pants
               Ja vien Puses nenolemj citādi, apakškomiteju un darba grupu sanāksmes nav atklātas.


title: Padomes Lēmums (ES) 2018/1875 (2018. gada 26. novembris) par nostāju, kas Eiropas Savienības vārdā jāieņem Starptautisko dzelzceļa pārvadājumu starpvaldību organizācijas (OTIF) Tehnisko ekspertu komitejā attiecībā uz dažiem grozījumiem vienotajos tehniskajos priekšrakstos – vispārīgie noteikumi – apakšsistēmas (UTP GEN-B) un vienotajos tehniskajos priekšrakstos – kravas pārvadājumu telemātikas lietojumprogrammas (UTP TAF)

text:
                  30.11.2018

                  LV

                  Eiropas Savienības Oficiālais Vēstnesis

                  L 306/50

         PADOMES LĒMUMS (ES) 2018/1875
         (2018. gada 26. novembris)
         par nostāju, kas Eiropas Savienības vārdā jāieņem Starptautisko dzelzceļa pārvadājumu starpvaldību organizācijas (OTIF) Tehnisko ekspertu komitejā attiecībā uz dažiem grozījumiem vienotajos tehniskajos priekšrakstos – vispārīgie noteikumi – apakšsistēmas (UTP GEN-B) un vienotajos tehniskajos priekšrakstos – kravas pārvadājumu telemātikas lietojumprogrammas (UTP TAF)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Savienība pievienojās 1980. gada 9. maija Konvencijai par starptautiskajiem dzelzceļa pārvadājumiem, kas grozīta ar 1999. gada 3. jūnija Viļņas protokolu (“COTIF konvencija”), ar Padomes Lēmumu 2013/103/ES (1).

                     (2)

                     Visas dalībvalstis, izņemot Kipru un Maltu, ir COTIF konvencijas līgumslēdzējas puses un to piemēro.

                     (3)

                     Saskaņā ar COTIF konvencijas 8. pantu tika izveidota Starptautisko dzelzceļa pārvadājumu starpvaldību organizācijas Tehnisko ekspertu komiteja (“CTE”). Saskaņā ar COTIF konvencijas 20. panta 1. punkta b) apakšpunktu un tās F papildinājuma (APTU) 6. un 8.a pantu CTE ir kompetenta lemt par vienoto tehnisko priekšrakstu (“UTP”), kas balstīti uz COTIF konvencijas F papildinājumu (APTU) un G papildinājumu (ATMF), vai noteikumu, ar ko groza UTP, pieņemšanu.

                     (4)

                        CTE pēc 11. sesijas, kas notika 2018. gada 12. un 13. jūnijā, nolēma ar rakstisko procedūru pieņemt grozījumus UTP GEN-B 2.1., 2.2. un 2.3. punktā, lai infrastruktūras apakšsistēmu definīcijā iekļautu dzelzceļa pārbrauktuves un citas inženierbūves, piemēram, tiltus, kā izklāstīts šim lēmumam pievienotajā dokumentā.

                     (5)

                     Minēto grozījumu mērķis ir saskaņot apakšsistēmu definīciju, kas sniegta UTP GEN B, ar Eiropas Parlamenta un Padomes Direktīvas (ES) 2016/797 (2) II pielikumā sniegto Savienības apakšsistēmu definīciju, infrastruktūras apakšsistēmu definīcijā iekļaujot dzelzceļa pārbrauktuves un citas inženierbūves, piemēram, tiltus.

                     (6)

                     Ierosinātie grozījumi ir saskaņā ar Savienības tiesību aktiem un stratēģiskajiem mērķiem, jo veicina OTIF tiesību aktu saskaņošanu ar attiecīgajiem Savienības tiesību aktiem, un tāpēc Savienībai tie būtu jāatbalsta.

                     (7)

                     Ir lietderīgi noteikt nostāju, kas Savienības vārdā jāieņem CTE, jo uz COTIF konvencijas F papildinājumu (APTU) balstīto UTP GEN-B 2.1., 2.2. un 2.3. punkta grozījumi būs saistoši Savienībai. Turklāt ir lietderīgi atbalstīt UTP TAF visa veida saskaņošanu ar tehniskajām specifikācijām savstarpējai izmantojamībai Savienībā (TAF TSI),

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā ir jāieņem 1980. gada 9. maija Konvencijas par starptautiskajiem dzelzceļa pārvadājumiem Tehnisko ekspertu komitejā attiecībā uz grozījumiem 2.1., 2.2. un 2.3. punktā vienotajos tehniskajos priekšrakstos – vispārīgie noteikumi – apakšsistēmas (UTP GEN-B) un vienotajos tehniskajos priekšrakstos – kravas pārvadājumu telemātikas lietojumprogrammas (UTP TAF), ir izklāstīta šim lēmumam pievienotajā dokumentā.

            2. pants

               CTE lēmumus pēc to pieņemšanas publicē Eiropas Savienības Oficiālajā Vēstnesī, norādot to spēkā stāšanās dienu.

            3. pants
            Šis lēmums stājas spēkā tā pieņemšanas dienā.

            Briselē, 2018. gada 26. novembrī

                  Padomes vārdā –

                  priekšsēdētāja

               J. BOGNER-STRAUSS

            (1)  Padomes Lēmums 2013/103/ES (2011. gada 16. jūnijs) par to, lai noslēgtu Nolīgumu starp Eiropas Savienību un Starptautisko dzelzceļa pārvadājumu starpvaldību organizāciju par Eiropas Savienības pievienošanos 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (OV L 51, 23.2.2013., 1. lpp.).

            (2)  Eiropas Parlamenta un Padomes Direktīva (ES) 2016/797 (2016. gada 11. maijs) par dzelzceļa sistēmas savstarpēju izmantojamību Eiropas Savienībā (OV L 138, 26.5.2016., 44. lpp.).

            PIELIKUMS

                  OTIF Tehnisko ekspertu komitejas ierosinātie grozījumi, kas jāpieņem ar rakstisko procedūru

                        1.

                        Balsot pozitīvi par CTE ierosinātajiem vienoto tehnisko priekšrakstu UTP GEN B 2.1., 2.2. un 2.3. punkta grozījumiem, kas norādīti CTE darba dokumentā TECH-18010-CTE11-5 un izklāstīti turpmāk.
                        “2.1.   Infrastruktūra

                           COTIF ietver infrastruktūru (..) tiktāl, ciktāl tas saistīts ar saskarnēm ar ritekļiem. (..)
                        2.2.   Energoapgāde

                           COTIF ietver energoapgādes sistēmu tikai tiktāl, ciktāl tas saistīts ar saskarnēm ar ritekļiem. Tādēļ energoapgādes apakšsistēma ietver vienīgi gaisvadu kontakttīkla līnijas un energoapgādes kvalitāti.
                        2.3.   Vilcienu vadības un signalizācijas stacionārās lauka iekārtas

                           COTIF
                           ietver vilcienu vadības un signalizācijas stacionārās lauka iekārtas (..) tiktāl, ciktāl tas saistīts ar saskarnēm ar ritekļiem.”

                        2.

                        Balsot pozitīvi par CTE ierosinātajiem UTP TAF grozījumiem, kas ietver UTP TAF tehnisko dokumentu saraksta atjaunināšanu ar attiecīgo jauno pārskatīto sarakstu, kas ietverts TAF SITS I papildinājumā.


title: Padomes Lēmums (ES) 2018/1869 (2018. gada 26. novembris) par to, lai Savienības vārdā parakstītu Nolīgumu starp Eiropas Savienību un Brazīlijas Federatīvo Republiku, ar ko groza Nolīgumu starp Eiropas Savienību un Brazīlijas Federatīvo Republiku par īstermiņa uzturēšanās vīzu režīma atcelšanu diplomātisko, dienesta vai oficiālo pasu turētājiem

text:
                  30.11.2018

                  LV

                  Eiropas Savienības Oficiālais Vēstnesis

                  L 306/1

         PADOMES LĒMUMS (ES) 2018/1869
         (2018. gada 26. novembris)
         par to, lai Savienības vārdā parakstītu Nolīgumu starp Eiropas Savienību un Brazīlijas Federatīvo Republiku, ar ko groza Nolīgumu starp Eiropas Savienību un Brazīlijas Federatīvo Republiku par īstermiņa uzturēšanās vīzu režīma atcelšanu diplomātisko, dienesta vai oficiālo pasu turētājiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar tā 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ar Eiropas Parlamenta un Padomes Regulu (ES) Nr. 610/2013 (1) Savienības vīzu un robežu tiesību aktos tika ieviestas horizontālas izmaiņas un īstermiņa uzturēšanās ilgums noteikts ne ilgāks par 90 dienām jebkurā 180 dienu laikposmā.

                     (2)

                     Nolīgumā starp Savienību un Brazīlijas Federatīvo Republiku par īstermiņa uzturēšanās vīzu atcelšanu diplomātisko, dienesta vai oficiālo pasu turētājiem (2) ir nepieciešams iekļaut šo jauno definīciju, lai harmonizētu Savienības īstermiņa uzturēšanās režīmu.

                     (3)

                     Padome 2014. gada 9. oktobrī pilnvaroja Komisiju sākt sarunas ar Brazīlijas Federatīvo Republiku par Nolīgumu starp Eiropas Savienību un Brazīlijas Federatīvo Republiku, ar ko groza Nolīgumu starp Eiropas Savienību un Brazīlijas Federatīvo Republiku par īstermiņa uzturēšanās vīzu režīma atcelšanu diplomātisko, dienesta vai oficiālo pasu turētājiem (“nolīgums”). Sarunas par nolīgumu tika sekmīgi pabeigtas, to parafējot 2017. gada 31. oktobrī.

                     (4)

                     Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3); tādēļ Apvienotā Karaliste nepiedalās šā lēmuma pieņemšanā, un Apvienotajai Karalistei šis lēmums nav saistošs un nav jāpiemēro.

                     (5)

                     Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4); tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro.

                     (6)

                     Nolīgums būtu jāparaksta un šim lēmumam pievienotās deklarācijas teksts kā arī nolīgumam pievienoto kopīgo deklarāciju teksts būtu jāapstiprina Savienības vārdā,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt Nolīgumu starp Eiropas Savienību un Brazīlijas Federatīvo Republiku, ar ko groza Nolīgumu starp Eiropas Savienību un Brazīlijas Federatīvo Republiku par īstermiņa uzturēšanās vīzu režīma atcelšanu diplomātisko, dienesta vai oficiālo pasu turētājiem, ņemot vērā minētā nolīguma noslēgšanu (5).

            2. pants
            Savienības vārdā tiek apstiprināts šim lēmumam pievienotās deklarācijas teksts un nolīgumam pievienoto kopīgo deklarāciju teksts.

            3. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu Savienības vārdā.

            4. pants
            Šis lēmums stājas spēkā tā pieņemšanas dienā.

            Briselē, 2018. gada 26. novembrī

                  Padomes vārdā –

                  priekšsēdētāja

               J. BOGNER-STRAUSS

            (1)  Eiropas Parlamenta un Padomes Regula (ES) Nr. 610/2013 (2013. gada 26. jūnijs), ar ko groza Eiropas Parlamenta un Padomes Regulu (EK) Nr. 562/2006, ar kuru ievieš Kopienas Kodeksu par noteikumiem, kas reglamentē personu pārvietošanos pār robežām (Šengenas Robežu kodekss), Konvenciju, ar ko īsteno Šengenas nolīgumu, Padomes Regulu (EK) Nr. 1683/95 un Regulu (EK) Nr. 539/2001, un Eiropas Parlamenta un Padomes Regulu (EK) Nr. 767/2008 un Regulu (EK) Nr. 810/2009 (OV L 182, 29.6.2013., 1. lpp.).

            (2)  OV L 66, 12.3.2011., 2. lpp.

            (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

            (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

            (5)  Nolīguma tekstu publicēs kopā ar lēmumu par tā noslēgšanu.

            PIELIKUMS

               Savienības deklarācija par to, ka stājas spēkā Regula (ES) 2017/2226, ar ko izveido ieceļošanas/izceļošanas sistēmu (IIS), un par dalībvalstīm, kuras Šengenas acquis piemēro pilnībā

            2017. gada 29. decembrī stājās spēkā Eiropas Parlamenta un Padomes Regula (ES) 2017/2226 (2017. gada 30. novembris), ar ko izveido ieceļošanas/izceļošanas sistēmu (IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso Eiropas Savienības dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos un groza Konvenciju, ar ko īsteno Šengenas nolīgumu un Regulu (EK) Nr. 767/2008 un Regulu (ES) Nr. 1077/2011.
            Līdz ar to no Regulas (ES) 2017/2226 (1) piemērošanas dienas šā nolīguma nozīmē dalībvalstis, kuras Šengenas acquis piemēro pilnībā, ir dalībvalstis, uz kuru ārējām robežām darbojas ieceļošanas/izceļošanas sistēma. Laiku, kas nepārsniedz 90 dienas jebkurā 180 dienu laikposmā, aprēķinās, ņemot vērā uzturēšanās ilgumu visās dalībvalstīs, uz kuru ārējām robežām darbojas ieceļošanas/izceļošanas sistēma.

               (1)  Piemērošanas dienu noteiks Komisija saskaņā ar Regulas (ES) 2017/2226 73. pantu.


Komisijas 03.12.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9025 - PIZZA HUT INTERNATIONAL, LLC / TELEPIZZA GROUP, S.A.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (KĀDP) 2018/2008 (2018. gada 17. decembris), ar ko groza un pagarina Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali)

text:
                  18.12.2018

                  LV

                  Eiropas Savienības Oficiālais Vēstnesis

                  L 322/24

         PADOMES LĒMUMS (KĀDP) 2018/2008
         (2018. gada 17. decembris),
         ar ko groza un pagarina Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2014. gada 15. aprīlī pieņēma Lēmumu 2014/219/KĀDP (1) par Eiropas Savienības KDAP misiju Mali (EUCAP Sahel Mali).

                     (2)

                     Ar Lēmumu (KĀDP) 2017/50 (2) Padome cita starpā pagarināja misijas pilnvaras līdz 2019. gada 14. janvārim un ar Lēmumu (KĀDP) 2017/2264 (3) paredzēja tai finanšu atsauces summu līdz tam pašam datumam.

                     (3)

                     Gaidot to, ka Padome apstiprinās plānošanas dokumentus par Sāhelas reģionalizāciju, un to, ka Padome pieņems lēmumu, ar ko būtu attiecīgi jāgroza Lēmums 2014/219/KĀDP, minētais lēmums būtu jāpagarina līdz 2019. gada 28. februārim.

                     (4)

                     Tādēļ šī finanšu atsauces summa būtu jāpagarina līdz 2019. gada 28. februārim.

                     (5)

                     Attiecīgi būtu jāgroza Lēmums 2014/219/KĀDP.

                     (6)

                        EUCAP Sahel Mali tiks īstenota situācijā, kas var pasliktināties un varētu kavēt Līguma par Eiropas Savienību 21. pantā izklāstīto Savienības ārējās darbības mērķu sasniegšanu,

               IR PIEŅĒMUSI ŠO LĒMUMU.

            1. pants
            Lēmumu 2014/219/KĀDP groza šādi:

                        1)

                        lēmuma 14. panta 1. punkta piekto daļu aizstāj ar šādu:
                        “Finanšu atsauces summa, kas paredzēta, lai no 2018. gada 15. janvāra līdz 2019. gada 28. februārim segtu ar misiju EUCAP Sahel Mali saistītos izdevumus, ir 28 450 000 EUR.”;

                        2)

                        lēmuma 18. panta otro teikumu aizstāj ar šādu:
                        “To piemēro līdz 2019. gada 28. februārim.”

            2. pants
            Šis lēmums stājas spēkā tā pieņemšanas dienā.
            To piemēro no 2019. gada 15. janvāra.

            Briselē, 2018. gada 17. decembrī

                  Padomes vārdā –

                  priekšsēdētāja

               E. KÖSTINGER

            (1)  Padomes Lēmums 2014/219/KĀDP (2014. gada 15. aprīlis) par Eiropas Savienības KDAP misiju Mali (EUCAP Sahel Mali) (OV L 113, 16.4.2014., 21. lpp.).

            (2)  Padomes Lēmums (KĀDP) 2017/50 (2017. gada 11. janvāris), ar ko groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali) (OV L 7, 12.1.2017., 18. lpp.).

            (3)  Padomes Lēmums (KĀDP) 2017/2264 (2017. gada 7. decembris), ar kuru groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali) (OV L 324, 8.12.2017., 52. lpp.).


title: Eiropas Centrālās bankas Lēmums (ES) 2018/2049 (2018. gada 12. decembris) par 2019. gada monētu emisijas apjoma apstiprināšanu (ECB/2018/35)

text:
                  21.12.2018

                  LV

                  Eiropas Savienības Oficiālais Vēstnesis

                  L 327/87

         EIROPAS CENTRĀLĀS BANKAS LĒMUMS (ES) 2018/2049
         (2018. gada 12. decembris)
         par 2019. gada monētu emisijas apjoma apstiprināšanu (ECB/2018/35)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību un jo īpaši tā 128. panta 2. punktu,
         ņemot vērā Eiropas Centrālās bankas Lēmumu (ES) 2015/2332 (2015. gada 4. decembris) par euro monētu emisijas apjoma apstiprināšanas procedūru (ECB/2015/43) (1) un jo īpaši tā 2. panta 9. punktu,
         tā kā:

                     (1)

                     No 1999. gada 1. janvāra Eiropas Centrālajai bankai (ECB) ir ekskluzīvas tiesības apstiprināt dalībvalstu, kuru valūta ir euro, emitēto monētu apjomu.

                     (2)

                     Tās 19 dalībvalstis, kuru valūta ir euro, iesniegušas ECB savus lūgumus apstiprināt euro monētu emisijas apjomu 2019. gadā kopā ar paskaidrojumiem par prognozēm izmantoto metodiku. Dažas no šīm dalībvalstīm iesniegušas papildu informāciju par apgrozības monētām, ja šāda informācija bijusi pieejama un attiecīgās dalībvalstis to uzskatījušas par svarīgu apstiprinājuma lūguma pamatošanai.

                     (3)

                     Ņemot vērā to, ka uz dalībvalstu tiesībām emitēt euro monētas attiecas ECB emisijas apjoma apstiprinājums, ECB apstiprinātos apjomus dalībvalstis nedrīkst pārsniegt bez iepriekšējas ECB piekrišanas.

                     (4)

                     Saskaņā ar Lēmuma (ES) 2015/2332 (ECB/2015/43) 2. panta 9. punktu pilnvaras pieņemt lēmumus par monētu emisijas gada apjoma ikgadējiem apstiprinājuma lūgumiem, ko iesniegušas dalībvalstis, kuru valūta ir euro, ir deleģētas ECB Valdei gadījumos, kuros nav vajadzīgs grozīt lūgto monētu emisijas apjomu,

               IR PIEŅĒMUSI ŠO LĒMUMU.

            1. pants
            2019. gada euro monētu emisijas apjoma apstiprinājums
            ECB apstiprina šajā tabulā norādīto euro monētu apjomu, ko dalībvalstis, kuru valūta ir euro, emitēs 2019. gadā:

                        Emisijai 2019. gadā apstiprinātais euro monētu apjoms

                        Apgrozības monētas

                        Kolekcijas monētas
                        (nav paredzētas apgrozībai)

                        Monētu emisijas apjoms

                        (milj. EUR)

                        (milj. EUR)

                        (milj. EUR)

                        Beļģija

                        46,0

                        1,0

                        47,0

                        Vācija

                        401,0

                        231,0

                        632,0

                        Igaunija

                        10,2

                        0,3

                        10,5

                        Īrija

                        11,0

                        0,5

                        11,5

                        Grieķija

                        110,9

                        0,6

                        111,5

                        Spānija

                        357,2

                        30,0

                        387,2

                        Francija

                        235,8

                        50,1

                        285,9

                        Itālija

                        204,2

                        2,1

                        206,3

                        Kipra

                        13,5

                        0,1

                        13,6

                        Latvija

                        15,7

                        0,2

                        15,9

                        Lietuva

                        22,0

                        0,7

                        22,7

                        Luksemburga

                        12,4

                        0,2

                        12,6

                        Malta

                        9,0

                        0,2

                        9,2

                        Nīderlande

                        25,0

                        3,0

                        28,0

                        Austrija

                        73,2

                        153,4

                        226,6

                        Portugāle

                        43,1

                        2,5

                        45,6

                        Slovēnija

                        22,0

                        1,5

                        23,5

                        Slovākija

                        17,0

                        1,2

                        18,2

                        Somija

                        15,0

                        10,0

                        25,0

                           Kopā

                           1 644,2

                           488,6

                           2 132,8

            2. pants
            Stāšanās spēkā
            Šis lēmums stājas spēkā dienā, kurā to paziņo adresātiem.

            3. pants
            Adresāti
            Šis lēmums adresēts dalībvalstīm, kuru valūta ir euro.

            Frankfurtē pie Mainas, 2018. gada 12. decembrī

                  ECB prezidents

               Mario DRAGHI

            (1)  OV L 328, 12.12.2015., 123. lpp.


title: Padomes Lēmums (2018. gada 17. decembris), ar ko ieceļ trīs Eiropas Profesionālās izglītības attīstības centra valdes locekļus no Bulgārijas, Horvātijas un Itālijas

text:
                  21.12.2018

                  LV

                  Eiropas Savienības Oficiālais Vēstnesis

                  C 460/9

         PADOMES LĒMUMS
         (2018. gada 17. decembris),
         ar ko ieceļ trīs Eiropas Profesionālās izglītības attīstības centra valdes locekļus no Bulgārijas, Horvātijas un Itālijas
         (2018/C 460/08)
         EIROPAS SAVIENĪBAS PADOME,
         ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru (1), un jo īpaši tās 4. pantu,
         ņemot vērā darba devēju organizāciju pārstāvju kandidātu sarakstu, ko Padomei iesniegusi Komisija,
         tā kā:

                     (1)

                     Padome ar 2018. gada 16. jūlija Lēmumu (2) un tā labojumu (3) iecēla Eiropas Profesionālās izglītības attīstības centra valdes locekļus uz laikposmu no 2018. gada 18. septembra līdz 2021. gada 17. septembrim.

                     (2)

                     Darba devēju organizāciju pārstāvju kategorijā Komisija iesniedza trīs kandidatūras,

               IR PIEŅĒMUSI ŠO LĒMUMU.

            1. pants
            Ar šo turpmāk minētās trīs personas tiek ieceltas par Eiropas Profesionālās izglītības attīstības centra valdes locekļiem uz laikposmu, kas beidzas 2021. gada 17. septembrī:
            DARBA DEVĒJU ORGANIZĀCIJU PĀRSTĀVJI

                        Bulgārija

                           Daniela SIMIDCHIEVA kundze

                        Horvātija

                           Jasminka MARTINOVIĆ kundze

                        Itālija

                           Alfonso BALSAMO kungs

            2. pants
            Locekļus, kuru kandidatūra vēl nav izvirzīta, Padome iecels vēlāk.

            3. pants
            Šis lēmums stājas spēkā tā pieņemšanas dienā.

            Briselē, 2018. gada 17. decembrī

                  Padomes vārdā –

                  priekšsēdētāja

               E. KÖSTINGER

            (1)  OV L 39, 13.2.1975., 1. lpp.

            (2)  Padomes Lēmums (2018. gada 16. jūlijs), ar ko atjauno Eiropas Profesionālās izglītības attīstības centra valdi (2018/C 253/03) (OV C 253, 19.7.2018., 9. lpp.).

            (3)  Labojums Padomes Lēmumā (2018. gada 16. jūlijs), ar ko atjauno Eiropas Profesionālās izglītības attīstības centra valdi (OV C 325, 14.9.2018., 20. lpp.).


               21.12.2018

               LV

               Eiropas Savienības Oficiālais Vēstnesis

               C 463/89

      P8_TA(2018)0030
      Pamatnolīguma par Eiropas Parlamenta un Eiropas Komisijas attiecībām pārskatīšana
      Eiropas Parlamenta 2018. gada 7. februāra lēmums par pamatnolīguma par Eiropas Parlamenta un Eiropas Komisijas attiecībām pārskatīšanu (2017/2233(ACI))
      (2018/C 463/21)

         Eiropas Parlaments,

                  —

                  ņemot vērā 2017. gada 5. oktobrī Priekšsēdētāju konferencē pieņemto lēmumu,

                  —

                  ņemot vērā vēstuļu apmaiņu starp Eiropas Parlamenta priekšsēdētāju un Komisijas priekšsēdētāju, jo īpaši Komisijas 2017. gada 2. oktobra vēstuli, kurā pausta piekrišana tās priekšsēdētāja 2017. gada 7. septembra priekšlikuma projektam,

                  —

                  ņemot vērā Pamatnolīgumu par Eiropas Parlamenta un Eiropas Komisijas attiecībām un tā grozījumu projektu (1),

                  —

                  ņemot vērā Līguma par Eiropas Savienību (LES) 10. panta 1. un 4. punktu un 17. panta 3. un 7. punktu un Līguma par Eiropas Savienības darbību (LESD) 245. pantu,

                  —

                  ņemot vērā Eiropas Savienības Pamattiesību hartas 41. pantu,

                  —

                  ņemot vērā LESD 295. pantu,

                  —

                  ņemot vērā Komisijas darba programmu 2017. gadam (2),

                  —

                  ņemot vērā 2015. gada 11. novembra rezolūciju par Eiropas Savienības vēlēšanu likuma reformu (3),

                  —

                  ņemot vērā 2016. gada 1. decembra rezolūciju par komisāru interešu deklarācijām — pamatnostādnes (4),

                  —

                  ņemot vērā 2017. gada 16. februāra rezolūciju par Eiropas Savienības darbības uzlabošanu, izmantojot Lisabonas līguma piedāvāto potenciālu (5),

                  —

                  ņemot vērā 2017. gada 14. septembra rezolūciju par pārredzamību, pārskatatbildību un integritāti ES iestādēs (6),

                  —

                  ņemot vērā Komisijas 2017. gada 12. septembra lēmuma projektu par Eiropas Komisijas locekļu rīcības kodeksu, jo īpaši tā 10. pantu par līdzdalību Eiropas politikā amata pilnvaru termiņa laikā,

                  —

                  ņemot vērā Iekšpolitikas ģenerāldirektorāta pētījuma “Komisāru rīcības kodekss. Efektivitātes un lietderības uzlabošana” atjauninājumu,

                  —

                  ņemot vērā Reglamenta 140. panta 1. punktu,

                  —

                  ņemot vērā Konstitucionālo jautājumu komitejas ziņojumu (A8-0006/2018),

                  A.

                  tā kā LES 10. panta 1. punktā ir noteikts, ka Savienības darbības pamatā ir pārstāvības demokrātija, un tā kā Komisijai kā Savienības izpildiestādei ir izšķirīga loma Savienības darbībā;

                  B.

                  tā kā LES 10. panta 3. punkts un 11. pants Savienības pilsoņiem piešķir tiesības līdzdarboties Savienības demokrātiskajā dzīvē;

                  C.

                  tā kā LES 17. panta 3. punktā noteikts, ka, veicot savus pienākumus, Komisija ir pilnīgi neatkarīga, ka Komisijas locekļus izraugās, pamatojoties uz viņu vispārējo kompetenci un uzticību Eiropas idejai, un no tādu personu vidus, kuru neatkarība nav apšaubāma, un ka viņi nelūdz un nepieņem nevienas valdības vai citas iestādes vai struktūras norādījumus;

                  D.

                  tā kā grozījumu projekta mērķis ir saskaņā ar LES 17. panta 7. punktu Komisijas priekšsēdētāja ievēlēšanas procesā īstenot demokrātiskus principus;

                  E.

                  tā kā grozījumu projekts paredz atļaut Komisijas locekļiem kandidēt Parlamenta vēlēšanās bez prasības atkāpties no amata;

                  F.

                  tā kā tas, ka valdības locekļi kandidē valsts parlamenta vēlēšanās, neatkāpjoties no amata, dalībvalstīs ir bieži izplatīta prakse;

                  G.

                  tā kā grozījumu projekts ļauj Komisijas locekļiem būt par Eiropas politisko partiju vadošajiem Komisijas priekšsēdētāja amata kandidātiem (“Spitzenkandidaten”);

                  H.

                  tā kā Parlaments jau ir paudis atbalstu vadošo kandidātu izvirzīšanas procesam, kas skaidri paredzēts Līgumā, savā priekšlikumā pārskatīt Aktu par Eiropas Parlamenta deputātu ievēlēšanu tiešās vispārējās vēlēšanās (7);

                  I.

                  tā kā saskaņā ar LES 10. panta 4. punktu politiskās partijas Eiropas līmenī veicina Eiropas politiskās apziņas veidošanos; tā kā saskaņā ar LES 10. panta 3. punktu un 11. panta 1. punktu tas attiecas arī uz pilsoņiem un apvienībām;

                  J.

                  tā kā grozījumu projekts paredz arī nepieciešamos pasākumus, ar kuriem aizsargāt pārredzamību, neitralitāti, konfidencialitāti un koleģialitāti; tas viss joprojām attiecas uz Komisijas locekļiem, kuri ir iesaistījušies vēlēšanu kampaņā;

                  K.

                  tā kā grozījumu projekts Komisijas priekšsēdētājam uzliek pienākumu informēt Parlamentu par pasākumiem, kas veikti, lai nodrošinātu, ka tad, kad komisāri kandidē Parlamenta vēlēšanās, tiek ievēroti neatkarības, godprātības un apdomības principi, kas ir nostiprināti LESD 245. pantā un Eiropas Komisijas locekļu rīcības kodeksā;

                  L.

                  tā kā grozījumu projekts paredz, ka Komisijas locekļi nedrīkst izmantot Komisijas cilvēkresursus vai materiālos resursus pasākumiem, kas ir saistīti ar vēlēšanu kampaņu,

                  1.

                  atgādina, ka Komisijas priekšsēdētāju pēc Eiropadomes priekšlikuma pēc atbilstīgas apspriešanās ievēlē Eiropas Parlaments, ņemot vērā Parlamenta vēlēšanu rezultātus, un tāpēc Eiropas politiskajām partijām tāpat kā 2014. gadā ir jāizvirza vadošie kandidāti, lai Eiropas pilsoņi zinātu, par ko Eiropas Parlamenta vēlēšanās balsot kā par Komisijas priekšsēdētāju;

                  2.

                  atgādina, ka vadošo kandidātu process atspoguļo iestāžu līdzsvaru starp Parlamentu un Eiropadomi, kā paredzēts Līgumos; turklāt uzsver, ka šis solis uz priekšu Savienības parlamentārās dimensijas nostiprināšanā ir princips, kas nav atceļams;

                  3.

                  uzsver, ka, neievērojot vadošo kandidātu procesu, Eiropadome apstiprināšanai Parlamentā varētu izvirzīt tādu Komisijas priekšsēdētāja amata kandidātu, kas Parlamentā neiegūtu pietiekamu balsu vairākumu;

                  4.

                  brīdina, ka Eiropas Parlaments Komisijas priekšsēdētāja apstiprināšanas procedūrā noraidīs jebkuru kandidātu, kas nav bijis izvirzīts par vadošo kandidātu, gatavojoties Parlamenta vēlēšanām;

                  5.

                  uzskata, ka vadošo kandidātu process turklāt sekmē pārredzamību, jo Komisijas priekšsēdētāja amata kandidāti tiek darīti zināmi pirms Parlamenta vēlēšanām, nevis — kā iepriekš — vien pēc tām;

                  6.

                  uzsver, ka, tuvojoties Parlamenta vēlēšanām, vadošo kandidātu process veicina Eiropas pilsoņu politisko apziņu un stiprina gan Parlamenta, gan Komisijas politisko leģitimitāti, tiešāk saistot to attiecīgo ievēlēšanu ar vēlētāju izvēli; tāpēc atzīst, ka vadošo kandidātu procesam ir svarīga pievienotā vērtība attiecībā uz mērķi stiprināt Komisijas politisko dabu;

                  7.

                  uzskata, ka Komisijas politiskā leģitimitāte tiktu nostiprināta vēl vairāk, ja par Komisijas locekļiem izvirzītu vairāk ievēlētu Eiropas Parlamenta deputātu;

                  8.

                  atgādina, ka 2014. gada Parlamenta vēlēšanu priekšvakarā visas lielākās Eiropas politiskās partijas pieņēma vadošo kandidātu procesu un izvirzīja savus Komisijas priekšsēdētāja amata kandidātus un ka tika rīkotas publiskas kandidātu debates, tādējādi ieviešot konstitucionālu un politisku praksi, kas atspoguļo Līgumos paredzēto iestāžu līdzsvaru;

                  9.

                  uzskata, ka 2014. gada vadošo kandidātu process bija sekmīgs, un uzsver, ka 2019. gada Parlamenta vēlēšanas būs izdevība šo praksi nostiprināt vēl vairāk;

                  10.

                  mudina Eiropas politiskās partijas savus vadošos kandidātus (“Spitzenkandidaten”) izraudzīties atklātā, pārredzamā un demokrātiskā sacensībā;

                  11.

                  uzskata, ka grozījumu projekts atbilst LES 10. panta 1. punktam un 17. panta 7. punktam, un vērtē tos atzinīgi kā uzlabojumu, kas konsolidēs Komisijas priekšsēdētāja demokrātiskas ievēlēšanas procesu;

                  12.

                  ņem vērā, ka ir stājies spēkā pārskatītais Eiropas Komisijas locekļu rīcības kodekss, kuras mērķis ir precizēt Komisijas locekļu amata pienākumus un pienākumus ārpus šā amata; atgādina par viedokļiem, ko jau paudis Eiropas Parlaments, cita starpā — attiecībā uz nogaidīšanas periodu, kas piemērojams bijušajiem Komisijas locekļiem pēc amata atstāšanas, pārredzamību, neatkarīgas ētikas komitejas iecelšanu un dalību Parlamenta vēlēšanu kampaņās;

                  13.

                  uzskata, ka ir svarīgi Komisijas locekļu rīcības kodeksā noteikt stingrus pārredzamības, neitralitātes un drošības standartus, lai izvairītos no iespējamiem kampaņās iesaistījušos Komisijas locekļu interešu konfliktiem;

                  14.

                  īpaši atgādina par prasību ieviest trīs gadu nogaidīšanas periodu, kas piemērojams bijušajiem Komisijas locekļiem pēc amata atstāšanas;

                  15.

                  apstiprina pielikumā pievienotos grozījumus Pamatnolīgumā par Eiropas Parlamenta un Eiropas Komisijas attiecībām;

                  16.

                  uzdod priekšsēdētājam šos grozījumus parakstīt kopā ar Komisijas priekšsēdētāju un nodrošināt to publicēšanu Eiropas Savienības Oficiālajā Vēstnesī;

                  17.

                  uzdod priekšsēdētājam šo lēmumu kopā ar pielikumu nosūtīt Komisijai un informēšanas nolūkā Padomei un dalībvalstu parlamentiem.

         (1)  OV L 304, 20.11.2010., 47. lpp.

         (2)  Komisijas 2016. gada 25. oktobra paziņojums “Komisijas 2017. gada darba programma. Panākot tādu Eiropu, kas aizsargā, dod iespējas un aizstāv” (COM(2016)0710).

         (3)  OV C 366, 27.10.2017., 7. lpp.

         (4)  Pieņemtie teksti, P8_TA(2016)0477.

         (5)  Pieņemtie teksti, P8_TA(2017)0049.

         (6)  Pieņemtie teksti, P8_TA(2017)0358.

         (7)  Akts par Eiropas Parlamenta deputātu ievēlēšanu tiešās vispārējās vēlēšanās, kas pievienots Padomes Lēmumam 76/787/EOTK, EEK, Euratom (OV L 278, 8.10.1976., 1. lpp.) un grozīts ar Padomes Lēmumu 93/81/Euratom, EOTK, EEK (OV L 33, 9.2.1993., 15. lpp.) un Padomes Lēmumu 2002/772/EK, Euratom (OV L 283, 21.10.2002., 1. lpp.).

            PIELIKUMS

            Nolīgums starp Eiropas Parlamentu un Eiropas Komisiju, ar ko groza Pamatnolīguma par Eiropas Parlamenta un Eiropas Komisijas attiecībām 4. punktu

            (Šā pielikuma teksts šeit nav iekļauts, jo tas atbilst nolīgumam, kas tika publicēts OV L 45, 17.2.2018., 46. lpp.)


               21.12.2018

               LV

               Eiropas Savienības Oficiālais Vēstnesis

               C 463/73

      P8_TA(2018)0022
      Īpašas komitejas jautājumos par Savienībā izmantoto atļaujas piešķiršanas procedūru attiecībā uz pesticīdiem
      Eiropas Parlamenta 2018. gada 6. februāra lēmums par Savienības pesticīdu atļaušanas procedūras īpašās komitejas izveidi, tās pienākumiem, skaitlisko sastāvu un pilnvaru laiku (2018/2534(RSO))
      (2018/C 463/16)

         Eiropas Parlaments,

                  —

                  ņemot vērā Priekšsēdētāju konferences lēmuma priekšlikumu,

                  —

                  ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1),

                  —

                  ņemot vērā Komisijas 2011. gada 10. jūnija Regulu (ES) Nr. 546/2011 par Eiropas Parlamenta un Padomes Regulas (EK) Nr. 1107/2009 īstenošanu attiecībā uz vienotajiem principiem augu aizsardzības līdzekļu novērtēšanai un atļauju piešķiršanai (2),

                  —

                  ņemot vērā Komisijas 2016. gada 29. jūnija Īstenošanas regulu (ES) 2016/1056, ar ko groza Īstenošanas regulu (ES) Nr. 540/2011 attiecībā uz apstiprinājuma perioda pagarināšanu darbīgajai vielai glifosātam (3) un Komisijas 2016. gada 1. augusta Īstenošanas regulu (ES) 2016/1313, ar ko attiecībā uz darbīgās vielas glifosāta apstiprināšanas nosacījumiem groza Īstenošanas regulu (ES) Nr. 540/2011 (4),

                  —

                  ņemot vērā Komisijas 2017. gada 12. decembra Īstenošanas regulu (ES) 2017/2324, ar ko atjauno darbīgās vielas glifosāta apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (5),

                  —

                  ņemot vērā Eiropas Parlamenta 2016. gada 13. aprīļa rezolūciju (6) un 2017. gada 24. oktobra rezolūciju (7) par Komisijas īstenošanas regulas projektu, ar ko darbīgās vielas glifosāta apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas Regulas (ES) Nr. 540/2011 pielikumu,

                  —

                  ņemot vērā Eiropas Ombuda 2016. gada 18. februāra lēmumu lietā 12/2013/MDC par kārtību, kādā Komisija apstiprina un laiž tirgū augu aizsardzības līdzekļus (pesticīdus),

                  —

                  ņemot vērā Eiropas Parlamenta un Padomes 2011. gada 16. februāra Regulu (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (8),

                  —

                  ņemot vērā Eiropas Savienības Tiesas 2016. gada 23. novembra spriedumu lietā C-442/14 Bayer CropScience SA-NV, Stichting De Bijenstichting v College voor de toelating van gewasbeschermingsmiddelen en biociden,

                  —

                  ņemot vērā Reglamenta 197. pantu,

                  A.

                  tā kā ir paustas bažas par glifosāta novērtējumu, jo īpaši par to, vai ir veikts neatkarīgs, objektīvs un pārredzams novērtējums, vai Eiropas Parlamenta un Padomes Regulas (EK) Nr. 1272/2008 (9) klasifikācijas kritēriji ir pienācīgi piemēroti un vai attiecīgie vadlīniju dokumenti ir pienācīgi izmantoti;

                  B.

                  tā kā ir paustas bažas par to, kā Komisija, 2016. gadā piešķirot glifosāta apstiprinājumam tehnisku pagarinājumu, pieņemot Īstenošanas Regulu (ES) Nr. 2016/1313 un pieņemot Īstenošanas Regulu (ES) Nr. 2017/2324, ir piemērojusi apstiprināšanas kritērijus un piesardzības principu, kā noteikts Regulā (EK) Nr. 1107/2009;

                  1.

                  nolemj izveidot Savienības pesticīdu atļaušanas procedūras īpašo komiteju, kurai ir šādi stingri noteikti pienākumi:

                              a)

                              analizēt un novērtēt atļaujas piešķiršanas procedūru pesticīdiem Savienībā, tostarp izmantoto metodiku un tās zinātnisko kvalitāti, procedūras neatkarību no nozares un lēmumu pieņemšanas procesa pārredzamību, kā arī tās rezultātus;

                              b)

                              izmantojot uz pierādījumiem balstītu pieeju, analizēt un novērtēt iespējamos trūkumus apstiprinājuma zinātniskajā novērtējumā vai apstiprinājuma atjaunošanā aktīvajām vielām, piemēram, glifosātam, ko piešķir attiecīgās ES aģentūras, kā arī ES aģentūru darbības atbilstību attiecīgiem spēkā esošiem Savienības noteikumiem, vadlīnijām un rīcības kodeksiem;

                              c)

                              jo īpaši analizēt un novērtēt to, vai Komisija, pieņemot lēmumus par glifosāta apstiprināšanas nosacījumiem un par apstiprinājuma atjaunošanu glifosātam, ir rīkojusies saskaņā ar Regulas (EK) Nr. 1107/2009 noteikumiem;

                              d)

                              analizēt un novērtēt iespējamos interešu konfliktus visos atļaujas piešķiršanas procedūras līmeņos, tostarp referentes dalībvalsts, kas atbildīga par novērtējuma ziņojumu, kurš sagatavots saskaņā ar Regulu (EK) Nr. 1107/2009, valsts struktūru līmenī;

                              e)

                              analizēt un novērtēt to, vai ES aģentūrām, kas atbildīgas par aktīvo vielu izvērtējumu un klasifikāciju, ir pietiekami personāla un finanšu resursi, lai tās varētu pildīt savas saistības; analizēt un novērtēt iespējas uzdot un/vai veikt neatkarīgu izpēti un testēšanu, kā arī nodrošināt tai finansējumu;

                              f)

                              sniegt jebkādus ieteikumus, kurus tā uzskata par nepieciešamiem, attiecībā uz Savienības atļaujas piešķiršanas procedūru pesticīdiem, lai panāktu gan cilvēka veselības, gan dzīvnieku veselības un vides augsta līmeņa aizsardzību; lai to nodrošinātu, veikt apmeklējumus un rīkot uzklausīšanas ar ES iestādēm un attiecīgām aģentūrām, kā arī ar starptautiskām un valsts iestādēm, nevalstiskām organizācijām un privātām struktūrām;

                  2.

                  uzsver, ka šīs īpašās komitejas ieteikumi ir jāiesniedz Parlamenta kompetentajām pastāvīgajām komitejām, kas vajadzības gadījumā uzraudzīs turpmāko rīcību;

                  3.

                  nolemj, ka Parlamenta to pastāvīgo komiteju pilnvaras un pieejamie resursi, kuras ir atbildīgas par jautājumiem saistībā ar tādu Savienības tiesību aktu pieņemšanu, uzraudzību un īstenošanu, kas attiecas uz īpašās komitejas atbildības jomu, nemainīsies;

                  4.

                  nolemj, ka ikvienā gadījumā, kad īpašās komitejas darbs būs saistīts ar konfidenciālu pierādījumu uzklausīšanu, liecībām, kas saistītas ar personas datiem, vai viedokļu apmaiņām vai uzklausīšanām ar iestādēm un struktūrām par konfidenciālu informāciju, tostarp zinātniskiem pētījumiem vai to daļām, kam piešķirts konfidencialitātes statuss saskaņā ar Regulas (EK) Nr. 1107/2009 63. pantu, sanāksmes notiks aiz slēgtām durvīm; turklāt nolemj, ka lieciniekiem un ekspertiem būs tiesības sniegt paziņojumus vai liecības aiz slēgtām durvīm;

                  5.

                  nolemj, ka to personu saraksts, kas uzaicināti uz publiskām sanāksmēm, to personu saraksti, kas tās apmeklē, un šādu sanāksmju protokoli tiks publicēti;

                  6.

                  nolemj, ka konfidenciāli dokumenti, kurus saņems īpašā komiteja, tiks novērtēti saskaņā ar procedūru, kas noteikta Reglamenta 210.a pantā; turklāt nolemj, ka šāda informācija tiks izmantota vienīgi īpašās komitejas galīgā ziņojuma sagatavošanai;

                  7.

                  nolemj, ka īpašajā komitejā saskaņā ar Reglamenta 199. panta 1. punktu būs 30 locekļi;

                  8.

                  nolemj, ka īpašās komitejas pilnvaru laiks būs deviņi mēneši, izņemot gadījumu, kad Parlaments pagarina minēto laikposmu pirms tā beigām, un ka pilnvaru laiks sāksies dienā, kad notiks dibināšanas sanāksme; nolemj, ka īpašā komiteja sniegs Parlamentam galīgo ziņojumu, kurā būs uz faktiem pamatoti konstatējumi un ieteikumi attiecībā uz veicamajiem pasākumiem un iniciatīvām.

         (1)  OV L 309, 24.11.2009., 1. lpp.

         (2)  OV L 155, 11.6.2011., 127. lpp.

         (3)  OV L 173, 30.6.2016., 52. lpp.

         (4)  OV L 208, 2.8.2016., 1. lpp.

         (5)  OV L 333, 15.12.2017., 10. lpp.

         (6)  Pieņemtie teksti, P8_TA(2016)0119.

         (7)  Pieņemtie teksti, P8_TA(2017)0395.

         (8)  OV L 55, 28.2.2011., 13. lpp.

         (9)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).


               21.12.2018

               LV

               Eiropas Savienības Oficiālais Vēstnesis

               C 463/82

      P8_TA(2018)0028
      Iebildumu neizteikšana pret deleģēto aktu: divu Deleģēto regulu piemērošanas sākumdiena
      Eiropas Parlamenta lēmums par iebildumu neizteikšanu pret Komisijas 2017. gada 20. decembra deleģēto regulu, ar ko Deleģēto regulu (ES) 2017/2358 un Deleģēto regulu (ES) 2017/2359 groza attiecībā uz to piemērošanas sākumdienu (C(2017)08681 – 2017/3032(DEA))
      (2018/C 463/19)

         Eiropas Parlaments,

                  —

                  ņemot vērā Komisijas deleģēto regulu (C(2017)08681) (grozošā deleģētā regula),

                  —

                  ņemot vērā Ekonomikas un monetārās komitejas 2018. gada 24. janvāra vēstuli Komiteju priekšsēdētāju konferences priekšsēdētājam,

                  —

                  ņemot vērā Līguma par Eiropas Savienības darbību 290. pantu,

                  —

                  ņemot vērā Eiropas Parlamenta un Padomes 2016. gada 20. janvāra Direktīvu (ES) 2016/97 par apdrošināšanas izplatīšanu (1) un jo īpaši tās 25. panta 2. punktu, 28. panta 4. punktu, 29. panta 4. un 5. punktu, 30. panta 6. punktu un 39. panta 5. punktu;

                  —

                  ņemot vērā Ekonomikas un monetārās komitejas lēmuma ieteikumu,

                  —

                  ņemot vērā Reglamenta 105. panta 6. punktu,

                  —

                  ņemot vērā to, ka netika izteikti iebildumi Reglamenta 105. panta 6. punkta trešajā un ceturtajā ievilkumā noteiktajā termiņā, kurš beidzās 2018. gada 6. februārī,

                  A.

                  tā kā grozošā deleģētā regula ir jāpiemēro pirms 2018. gada 23. februāra — datuma, kurā stājas spēkā Komisijas Deleģētā regula (ES) 2017/2358 un Komisijas Deleģētā regula (ES) 2017/2359 (divas deleģētās regulas), un tā kā Parlamentam noteiktā trīs mēnešu ilgā pārbaudes perioda pilnīgas izmantošanas rezultātā divas deleģētās regulas var stāties spēkā pirms Direktīvas (ES) 2016/97 (AID) grozītā piemērošanas datuma — 2018. gada 1. oktobra —, kā to ir ierosinājusi Komisija savā direktīvas priekšlikumā Eiropas Parlamentam un Padomes direktīvai, ar kuru groza Direktīvu (ES) 2016/97 attiecībā uz dalībvalstu transponēšanas pasākumu piemērošanas datumu (COM(2017)0792);

                  B.

                  tā kā, grozošo deleģēto regulu ātri publicējot Oficiālajā Vēstnesī, varētu divu deleģēto regulu spēkā stāšanas datumus saskaņot ar grozīto AID piemērošanas datumu;

                  C.

                  tā kā šāds risinājums atbilst Parlamenta 2017. gada 25. oktobra lēmumiem (2) neiebilst pret divām deleģētajām regulām, kuros tas pieprasa, lai Komisija novērtētu, vai AID piemērošanas datumu varētu pārcelt uz 2018. gada 1. oktobri,

                  1.

                  paziņo, ka tas neizsaka iebildumus pret grozošo deleģēto regulu;

                  2.

                  uzdod priekšsēdētājam šo lēmumu nosūtīt Padomei un Komisijai.

         (1)  OV L 26, 2.2.2016., 19. lpp.

         (2)  Pieņemtie teksti, P8_TA(2017)0404 un P8_TA(2017)0405.


               21.12.2018

               LV

               Eiropas Savienības Oficiālais Vēstnesis

               C 463/68

      P8_TA(2018)0027
      Iebildumu neizteikšana pret īstenošanas pasākumu: grozījumi 9. starptautiskajā finanšu pārskatu standartā
      Eiropas Parlamenta lēmums par iebildumu neizteikšanu pret projektu Komisijas regulai, ar kuru attiecībā uz grozījumiem 9. starptautiskajā finanšu pārskatu standartā groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (D054380/02 – 2017/3018(RPS))
      (2018/C 463/13)

         Eiropas Parlaments,

                  —

                  ņemot vērā Komisijas regulas projektu (D054380/02,

                  —

                  ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,

                  —

                  ņemot vērā Komisijas 2017. gada 18. decembra vēstuli, kurā tā lūdz paziņot, ka Parlaments neizteiks iebildumus pret minēto regulas projektu,

                  —

                  ņemot vērā Ekonomikas un monetārās komitejas 2018. gada 24. janvāra vēstuli Komiteju priekšsēdētāju konferences priekšsēdētājam,

                  —

                  ņemot vērā 5.a pantu Padomes 1999. gada 28. jūnija Lēmumā 1999/468/EK, ar ko nosaka Komisijai piešķirto ieviešanas pilnvaru īstenošanas kārtību (2),

                  —

                  ņemot vērā Ekonomikas un monetārās komitejas ieteikumu lēmumam,

                  —

                  ņemot vērā Reglamenta 106. panta 4. punkta d) apakšpunktu un 105. panta 6. punktu,

                  —

                  ņemot vērā to, ka netika izteikti iebildumi Reglamenta 105. panta 6. punkta trešajā un ceturtajā ievilkumā noteiktajā termiņā, kurš beidzās 2018. gada 6. februārī,

                  A.

                  tā kā Starptautisko grāmatvedības standartu padome (IASB) 2017. gada 12. oktobrī publicēja grozījumus 9. starptautiskajā finanšu pārskatu standartā (SFPS) “Finanšu instrumenti”; tā kā šo grozījumu mērķis ir radīt skaidrību un konsekvenci tādu parāda instrumentu klasificēšanā, attiecībā uz kuriem ir paredzēta negatīvas kompensācijas iespēja priekšlaicīgas atmaksas gadījumā;

                  B.

                  tā kā Eiropas Finanšu pārskatu padomdevēja grupa (EFRAG) 2017. gada 10. novembrī Komisijai sniedza pozitīvu ieteikumu; tā kā EFRAG savā ieteikumā ir aptvērusi dažus no jautājumiem, ko Eiropas Centrālās banka ierosināja izskatīšanai EFRAG adresētajā 2017. gada 8. novembra vēstulē;

                  C.

                  tā kā Komisija secināja, ka interpretācija atbilst Regulas (EK) Nr. 1606/2002 3. panta 2. punktā noteiktajiem starptautisko grāmatvedības standartu ieviešanas tehniskajiem kritērijiem, un apgalvo, ka ar šo ierosināto grozījumu tikai tiek saglabāts amortizēto izmaksu uzskaites režīms, ko šiem specifiskajiem instrumentiem piemēroja pirms 9. SFPS ieviešanas;

                  D.

                  tā kā IASB ir noteikusi, ka minētais grozījums 9. SFPS stājas spēkā 2019. gada 1. janvārī, taču ir paredzēta iespēja to piemērot agrāk; tā kā finanšu instrumentu uzskaite atbilstoši 9. SFPS tiek prasīta jau, sākot no 2018. gada 1. janvāra; tā kā finanšu institūcijas, uz kurām attiecas SFPS uzskaite, režīmu, ko paredz šis ierosinātais grozījums, nedrīkst izmantot pirms tā apstiprināšanas un publicēšanas;

                  E.

                  tā kā Komisija bija iecerējusi grozījumus 2008. gada 3. novembra Regulā (EK) Nr. 1126/2008, ar ko pieņem vairākus starptautiskos grāmatvedības standartus (3), publicēt līdz 2018. gada marta beigām, lai tos varētu piemērot attiecībā uz finanšu periodiem, kuri sākas 2018. gada 1. janvārī vai pēc šī datuma,

                  1.

                  paziņo, ka tas neizsaka iebildumus pret Komisijas regulas projektu;

                  2.

                  uzdod priekšsēdētājam šo lēmumu nosūtīt Komisijai un informēšanas nolūkā Padomei.

         (1)  OV L 243, 11.9.2002., 1. lpp.

         (2)  OV L 184, 17.7.1999., 23. lpp.

         (3)  OV L 320, 29.11.2008., 1. lpp.


               21.12.2018

               LV

               Eiropas Savienības Oficiālais Vēstnesis

               C 463/70

      P8_TA(2018)0020
      Pieprasījums atcelt Steeve Briois imunitāti
      Eiropas Parlamenta 2018. gada 6. februāra lēmums par pieprasījumu atcelt Steeve Briois imunitāti (2017/2221(IMM))
      (2018/C 463/14)

         Eiropas Parlaments,

                  —

                  ņemot vērā pieprasījumu atcelt Steeve Briois imunitāti, ko 2017. gada 25. septembrī iesniedza Francijas Republikas tieslietu ministrs pēc Duē pilsētas otrās instances tiesas ģenerālprokurora pieprasījuma saistībā ar sūdzību, ko pret S. Briois ir iesniedzis kāds civilprasītājs par nodarījumu, kas izpaudies kā publisks apvainojums, kas vērsts pret kādu privātpersonu, un to, ka šis pieprasījums ir paziņots 2017. gada 2. oktobra plenārsēdē,

                  —

                  ņemot vērā papildu informāciju par šo lietu, ko sniedza Duē apgabaltiesas prokurors savā 2017. gada 12. decembra vēstulē,

                  —

                  pēc Steeve Briois uzklausīšanas saskaņā ar Reglamenta 9. panta 6. punktu,

                  —

                  ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

                  —

                  ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

                  —

                  ņemot vērā Francijas Republikas Konstitūcijas 26. pantu,

                  —

                  ņemot vērā Reglamenta 5. panta 2. punktu, 6. panta 1. punktu un 9. pantu,

                  —

                  ņemot vērā Juridiskās komitejas ziņojumu (A8-0011/2018),

                  A.

                  tā kā Duē pilsētas otrās instances tiesas ģenerālprokurors saistībā ar tiesvedību, kas ir ierosināta Duē apgabaltiesā, ir pieprasījis atcelt Eiropas Parlamenta deputāta Steeve Briois imunitāti; tā kā šo pieprasījumu Parlamentam ir nosūtījis Francijas Republikas tieslietu ministrs;

                  B.

                  tā kā pieprasījums atcelt S. Briois imunitāti ir saistīts ar tiesvedību, kas uzsākta par nodarījumu par publisku apvainojumu, kas vērsts pret privātpersonu, (1881. gada 29. jūlija Akta 29. panta 2. punkts, 33. panta 2. punkts un 23. pants) saistībā ar iespējamiem apmelojošiem komentāriem, kurus liels skaits interneta lietotāju ievietoja tīmeklī, reaģējot uz S. Briois2015. gada 23. decembrī viņa Facebook portāla lapā publiskoto tekstu, un kurus S. Briois nebija nekavējoties izdzēsis; tā kā pēc Juridiskās komitejas pieprasījuma Duē apgabaltiesas prokuratūra ir norādījusi, ka iepriekš minētie komentāri 2017. gada 21. novembrī noteikti vēl bija pieejami tiešsaistē;

                  C.

                  tā kā saskaņā ar 7. protokola 8. pantu attiecībā uz Eiropas Parlamenta deputātiem nevar veikt izmeklēšanas darbības, viņus aizturēt vai uzsākt tiesvedību sakarā ar viedokli, ko viņi pauduši, vai balsojumu, ko viņi veikuši, pildot pienākumus;

                  D.

                  tā kā saskaņā ar 7. protokola par privilēģijām un imunitāti Eiropas Savienībā 9. pantu Eiropas Parlamenta deputātiem savas valsts teritorijā ir tāda pati imunitāte, kāda ir piešķirta šīs valsts parlamenta deputātiem;

                  E.

                  tā kā Francijas Republikas konstitūcijas 26. pantā cita starpā ir noteikts, ka nevienu parlamenta deputātu nedrīkst nedz apcietināt par noziedzīgumiem, nedz arī viņam noteikt brīvību ierobežojošu vai brīvību daļēji ierobežojošu pasākumu, ja nav saņemta parlamenta atļauja;

                  F.

                  tā kā 7. protokola par privilēģijām un imunitāti Eiropas Savienībā 8. un 9. pants ir savstarpēji izslēdzoši (2);

                  G.

                  tā kā pret Steeve Briois vērstās apsūdzības un tām sekojošais pieprasījums atcelt viņa imunitāti, nav saistīti ar viedokli, ko viņš paudis, vai balsojumu, ko viņš veicis, pildot savus pienākumus kā Eiropas Parlamenta deputāts, bet gan ar faktu, ka viņš neesot izņēmis no savas oficiālās Facebook portāla lapas vairākus trešo pušu ievietotus komentārus, kurus attiecīgā persona uztvērusi kā aizskarošus;

                  H.

                  tā kā tā rezultātā ar 7. Protokola 8. pantu piešķirtā imunitāte nav piemērojama konkrētajā gadījumā un uz minēto lietu pilnībā attiecas minētā Protokola 9. pants;

                  I.

                  tā kā šajā gadījumā nav neapšaubāmu pierādījumu par fumus persecutionis, t. i., pietiekami nopietnas un konkrētas aizdomas, ka lieta ierosināta nolūkā nodarīt politisku kaitējumu attiecīgajam deputātam;

                  1.

                  nolemj atcelt Steeve Briois deputāta imunitāti;

                  2.

                  uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Francijas Replikas Tieslietu ministram un Steeve Briois.

         (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23.

         (2)  Apvienotās lietas C-200/07 un C-201/07, Marra, minētas iepriekš, 45. punkts.